ddrg/super_eurlex huggingface dataset:
(5)

Za prilagoditev Priloge k RID tehničnemu in znanstvenemu napredku je bistvenega pomena, da strokovni odbor RID sprejme spremembe v zvezi s tehničnimi standardi ali enotnimi tehničnimi predpisi. Cilj teh sprememb je zagotoviti varen in učinkovit prevoz nevarnega blaga ob upoštevanju znanstvenega in tehničnega napredka v sektorju ter razvoja novih snovi in izdelkov, ki bi lahko predstavljali nevarnost med prevozom.
(5)

Družba NETJETS opravlja zračne taksi storitve. Vzorci dela njenih pilotov se zato razlikujejo od tistih pilotov, ki opravljajo druge vrste komercialnih zračnih operacij. V povprečju so piloti za zračne taksi storitve podvrženi nižji delovni obremenitvi z vidika skupnega števila ur letenja in zaporednih delovnih dni. Pozicioniranje pilotov za zračne taksi storitve pred delom in po njem je mnogo bolj običajno kot pri drugih vrstah komercialnih zračnih operacij, pri čemer je značilno, da je več časa potrebnega za dežurstvo v hotelih vstran od domače baze, relativno veliko število ur pa je potrebnih za prevoz na delo in pozicioniranje. Vendar je raven kumulativne utrujenosti višja po obdobju dela, ki vključuje let, kot v času med leti. Predvideno odstopanje bi se uporabilo samo za delovno obdobje za pozicioniranje pilotov za začetek podaljšanega obdobja krepilnega počitka in ne za pozicioniranje med dvema obdobjema za letalsko delovno obdobje.
(4)

Komisija meni, da so bila merila, določena v členu 4 Uredbe (EU) št. 913/2010, v predlogu upoštevana, kot sledi: točka (a): predlagana pot povezuje štiri države članice in Srbijo; točka (b): za izvajanje predlagane glavne poti koridorja Salzburg–Beljak–Ljubljana–/ Wels/Linz–Gradec–Maribor– Zagreb–Vinkovci/Vukovar–Tovarnik–Beograd–Sofija–Svilengrad (bolgarsko-turška meja) bi se na večini njene dolžine uporabljale proge, ki so, kar zadeva vključene države članice, del osrednjega omrežja TEN-T, kar zadeva Srbijo pa del informativnega jedrnega omrežja (3). Drugi odseki, predvideni za izvajanje glavne poti, so del celovitega omrežja. Poleg tega osrednji del koridorja RNE C11 vključuje glavno pot predlaganega železniškega tovornega koridorja od Salzburga do bolgarsko-turške meje; točka (e): predlagani koridor bo dopolnjeval obstoječe železniške tovorne koridorje v jugovzhodni Evropski regiji, zlasti z zagotavljanjem dostopa do regij, ki do zdaj niso bile zajete v omrežje železniških tovornih koridorjev. Zagotavljal bo tudi alternativno pot dvema obstoječima železniškima tovornima koridorjema (vzhodni/vzhodnosredozemski koridor in koridor Ren–Donava), s čimer se bodo z dodatnimi obvoznimi potmi povečale možnosti za spopadanje z nepredvidljivimi okoliščinami, kar bo povečalo odpornost železniškega tovornega prometa, zlasti v primeru večjih motenj; točka (f): predlagana pot je ključna železniška os za tovorni promet v regiji Zahodnega Balkana. V preteklosti je bil po koridorju odpremljen znatno večji obseg tovora od ocenjenega trenutnega obsega tovora na najbolj obremenjenih odsekih. Potencial za razvoj železniškega tovornega prometa je dejansko zelo velik in vključuje spremembo vrste prevoza ali povečanje celotnega obsega prevoza na podtrgih, ki ju povezuje železniški tovorni koridor Alpe–Zahodni Balkan: to zadeva po eni strani tovorni promet znotraj regij, ki ju neposredno povezuje koridor, ter med tema regijama in drugimi deli Evrope, po drugi strani pa tovorni promet, ki je v tranzitu po celotni dolžini koridorja. Koridor zlasti lahko zadosti velikemu povpraševanju po intermodalnih storitvah železniškega tovornega prometa med Unijo in Turčijo; točka (g): koridor bo osnova za boljšo medsebojno povezanost držav članic in evropskih tretjih držav, saj bo vključeval Srbijo in omogočal povezavo s Turčijo na bolgarsko-turški meji, s čimer bo nudil neposredno povezavo med Zahodno/Srednjo Evropo in Turčijo; točka (h): posvetovanja z morebitnimi prosilci o ustanovitvi železniškega tovornega koridorja Alpe–Zahodni Balkan so bila opravljena poleti 2017. 20 podjetij je izrazilo podporo, kot je dokumentirano v Prilogi III k pismu o nameri. Med navedenimi podjetji je 13 prevoznikov v železniškem prometu, trije intermodalni prevozniki, trije špediterji in en lastnik vozila; točka (i): predlagani koridor zagotavlja neposreden dostop do glavnih terminalov v zadevnih državah članicah. Intermodalni vmesniki z Donavo in Savo so zagotovljeni na različnih lokacijah. Poleg tega je dostop do morskih pristanišč, zlasti pristanišč Koper in Reka, zagotovljen s povezavo z drugimi železniškimi tovornimi koridorji.
(139)

V tej zadevi Komisija upošteva razcepitev družbe HDS na dve družbi naslednici, in sicer vojaško družbo HDS in civilno družbo HDS. Glede na razdelitev sredstev in proizvodne zmogljivosti (glej uvodni izjavi 54 in 55) je civilna družba HDS naslednica civilne proizvodnje družbe HDS. Navedeno temelji zlasti na dejstvu, da so bila vsa sredstva, povezana s civilno proizvodnjo prvotne družbe HDS, v celoti prenesena na civilno družbo HDS, vključno z vsemi zemljišči in proizvodnimi obrati, stroji, opremo, prevoznimi sredstvi, končnimi in nedokončanimi proizvodi, surovinami in terjatvami strank v zvezi s civilnimi proizvodi prvotne družbe HDS. Poleg tega se zdi, da so bile terjatve dodeljene v skladu z razdelitvijo sredstev med vojaško družbo HDS in civilno družbo HDS. Zato je treba nezdružljivo pomoč, ki izhaja iz ukrepov 1 in 3, vrniti iz prihodka in sredstev civilne družbe HDS, vso pomoč, ki izhaja iz ukrepa 1 in bi se še vedno uresničila, pa odpraviti.
SL Uradni list Evropske unije L 69/1

SKLEP SVETA (EU) 2018/385

z dne 16. oktobra 2017

o podpisu, v imenu Unije in držav članic, ter začasni uporabi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Kirgiško republiko na drugi strani, zaradi upoštevanja pristopa Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 91, člena 100(2) ter členov 207 in 209 v povezavi s členom 218(5) Pogodbe,

ob upoštevanju Akta o pristopu Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) V skladu s členom 6(2) Akta o pristopu Hrvaške se pristop slednje k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Kirgiško republiko na drugi strani (1) (v nadaljnjem besedilu: Sporazum), sklene s protokolom k Sporazumu. V skladu s členom 6(2) Akta o pristopu se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevno tretjo državo.

(2) Svet je 14. septembra 2012 pooblastil Komisijo, da začne pogajanja s Kirgiško republiko glede prilagoditve Sporazuma. Pogajanja o protokolu k Sporazumu (v nadaljnjem besedilu: Protokol) so bila uspešno zaključena z izmenjavo verbalnih not.

(3) Za podpis Protokola se glede zadev, ki so v pristojnosti Evropske skupnosti za atomsko energijo, uporablja ločen postopek.

(4) Protokol bi bilo zato treba podpisati v imenu Unije in držav članic ter bi ga bilo treba, da bi se zagotovila njegova učinkovita uporaba, začasno uporabljati do datuma zaključka postopkov, potrebnih za njegov začetek veljavnosti –

SPREJEL NASLEDNJI SKLEP:

Člen 1

Podpis Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in državami članicami na eni strani in Kirgiško republiko na drugi strani, zaradi upoštevanja pristopa Republike Hrvaške k Evropski uniji se odobri v imenu Unije in držav članic s pridržkom sklenitve navedenega protokola.

Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in držav članic.

Člen 3

Protokol se v skladu s členom 4(3) Protokola začasno uporablja od 1. julija 2013 do zaključka postopkov, potrebnih za začetek njegove veljavnosti.

Člen 4

Ta sklep začne veljati na dan sprejetja.

V Luxembourgu, 16. oktobra 2017 Za Svet Predsednica F. MOGHERINI

(1) UL L 196, 28.7.1999, str. 48.
SL Uradni list Evropske unije L 78/15

IZVEDBENI SKLEP SVETA (EU) 2018/463

z dne 19. marca 2018

o imenovanju člana Enotnega odbora za reševanje

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) ter zlasti člena 56(6) Uredbe,

ob upoštevanju predloga Evropske komisije,

ob upoštevanju odobritve Evropskega parlamenta (2),

ob upoštevanju naslednjega:

(1) Komisija je 20. decembra 2017, potem ko je prejela mnenje Enotnega odbora za reševanje (v nadaljnjem besedilu: odbor) na plenarni seji, sprejela ožji seznam kandidatov za funkcijo člana tega odbora in ga predložila Evropskemu parlamentu.

(2) Svet je bil o ožjem seznamu obveščen še isti dan.

(3) V skladu s členom 56(5) Uredbe (EU) št. 806/2014 je mandat polnopravnih članov pet let.

(4) Komisija je 14. februarja 2018 sprejela predlog za imenovanje Boštjana JAZBECA za člana odbora in ga predložila Evropskemu parlamentu v odobritev –

SPREJEL NASLEDNJI SKLEP:

Člen 1

Boštjan JAZBEC se imenuje za polnopravnega člana Enotnega odbora za reševanje za mandat petih let od začetka veljavnosti tega sklepa.

Člen 2

Ta sklep začne veljati na dan objave v Uradnem listu Evropske unije.

V Bruslju, 19. marca 2018 Za Svet Predsednik R. PORODZANOV

(1) UL L 225, 30.7.2014, str. 1.

(2) Odobritev z dne 1. marca 2018.
SL Uradni list Evropske unije L 62/36

IZVEDBENI SKLEP KOMISIJE (EU) 2018/322

z dne 2. marca 2018

o začasni opustitvi postopka pregleda glede trgovinskih ovir, nastalih zaradi ukrepov, ki jih je sprejela Republika Turčija, ki vplivajo na trgovino z nepremazanim papirjem, ki ne vsebuje lesa

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (EU) 2015/1843 z dne 6. oktobra 2015 o določitvi postopkov Unije na področju skupne trgovinske politike za zagotovitev izvrševanja pravic Unije po mednarodnih pravilih trgovanja, zlasti tistih, ki so dogovorjena v okviru Svetovne trgovinske organizacije (1) (uredba o trgovinskih ovirah), in zlasti člena 12(2) Uredbe,

po posvetovanju z Odborom za trgovinske ovire,

ob upoštevanju naslednjega:

(1) Konfederacija evropske papirne industrije (v nadaljnjem besedilu: CEPI) je 21. aprila 2017 vložila pritožbo v imenu papirne industrije Unije v skladu s členom 3 uredbe o trgovinskih ovirah.

(2) CEPI je trdila, da je Republika Turčija 28. septembra 2015 uvedla sistem za nadzor uvoza nepremazanega papirja, ki ne vsebuje lesa, ki vključuje posebno obveznost izdajanja dovoljenj za uvoz, onemogoča uvoz pod določeno mejno vrednostjo in ustvarja trgovinske ovire za uvoz nad navedeno mejno vrednostjo.

(3) Komisija je odločila, da je pritožba vsebovala dovolj dokazov za utemeljitev začetka postopka preverjanja. Zato je bilo 7. julija 2017 v Uradnem listu Evropske unije objavljeno obvestilo o začetku (2).

(4) Med preiskavo je Republika Turčija preklicala uporabo sistema za nadzor uvoza glede nepremazanega papirja, ki ne vsebuje lesa.

(5) Kljub preklicu ukrepa, na podlagi katerega je nepremazan papir, ki ne vsebuje lesa, podvržen sistemu za nadzor, pa sistem za nadzor še vedno obstaja in bi se lahko ponovno uvedel za nepremazan papir, ki ne vsebuje lesa. Komisija zato meni, da je primerno, da se postopek ne konča, temveč začasno opusti.

(6) Komisija bo spremljala razvoj dogodkov.

(7) Ukrepi, določeni v tem sklepu, so v skladu z mnenjem Odbora za trgovinske ovire –

SPREJELA NASLEDNJI SKLEP:

Člen 1

Postopek pregleda glede trgovinskih ovir, nastalih zaradi ukrepov, ki jih je sprejela Republika Turčija, ki vplivajo na trgovino z nepremazanim papirjem, ki ne vsebuje lesa, se začasno opusti.

Člen 2

Ta sklep začne veljati dvajseti dan po objavi v Uradnem listu Evropske unije.

V Bruslju, 2. marca 2018 Za Komisijo Predsednik Jean-Claude JUNCKER

(1) UL L 272, 16.10.2015, str. 1.

(2) UL C 218, 7.7.2017, str. 20.
(2)

O primerih goljufij in nepravilnosti bi bilo treba poročati strukturirano in vključiti informacije o tveganju. Enak obrazec za goljufije in nepravilnosti se že uporablja za posodobitev že sporočenih primerov. Zato je Priloga II k Izvedbenem sklepu (EU, Euratom) 2016/2365 zastarela.
Člen 2

Uskladitev vplačanega kapitala

1. Glede na višino kapitala ECB, ki ga je vsaka NCB vplačala, in glede na višino kapitala ECB, ki ga mora vsaka NCB vplačati z učinkom od 1. januarja 2019, kakor to določa člen 1 Sklepa (EU) 2019/44 (ECB/2018/28) za NCB euroobmočja oziroma člen 1 Sklepa (EU) 2019/48 (ECB/2018/32) za NCB zunaj euroobmočja, vsaka NCB na prvi delovni dan transevropskega sistema bruto poravnave v realnem času (TARGET2) po 1. januarju 2019 bodisi prenese bodisi prejme neto znesek, ki je prikazan poleg njenega imena v četrtem stolpcu tabele v Prilogi II k temu sklepu, pri čemer se „+“ nanaša na znesek, ki ga NCB prenese na ECB, in „–“ na znesek, ki ga ECB prenese na NCB.

2. Na prvi delovni dan sistema TARGET2 po 1. januarju 2019 ECB in NCB, ki so obvezane prenesti znesek v skladu z odstavkom 1, ločeno prenesejo obresti od posameznih dolgovanih zneskov, ki se natečejo v obdobju od 1. januarja 2019 do datuma prenosa. Prenosniki in prejemniki teh obresti so isti kakor prenosniki in prejemniki zneskov, od katerih se obresti natečejo.
(7)

člen 76 se spremeni, kot sledi: (a) odstavek 1 se nadomesti z naslednjim: „1. Dodatna pokojnina, ki se začne izplačevati nekdanjim poslancem ali drugim upravičencem v skladu s členi 1, 3 in 4 Priloge VII k pravilniku PEAM pred 1. januarjem 2019, se še naprej izplačuje v skladu z navedeno prilogo, ki se uporablja do 31. decembra 2018.“; (b) odstavek 2 se nadomesti z naslednjim: „2. Dodatna pokojnina, ki se 1. januarja 2019 še ne začne izplačevati, se določi in izplačuje v skladu s členoma 1 in 2 Priloge VII k pravilniku PEAM v skladu z naslednjimi pogoji in odstopanji: (a) pokojnina se začne izplačevati prvi dan koledarskega meseca, ki sledi datumu, ko poslanec dopolni 65 let; (b) od pokojnine se plačuje posebna dajatev, ki znaša 5 % nominalnega zneska pokojnine. Dajatev se vplača neposredno v dodatni (prostovoljni) pokojninski sklad.“; (c) vstavi se naslednji odstavek: „2a. Za dodatne (prostovoljne) pokojnine drugih upravičencev v skladu s členoma 3 in 4 Priloge VII k pravilniku PEAM, ki se 1. januarja 2019 še ne začnejo izplačevati, velja posebna dajatev v višini 5 % nominalnega zneska pokojnine. Dajatev se vplača neposredno v dodatni (prostovoljni) pokojninski sklad.“
(4)

Danska je v skladu s členom 5 Direktive 91/676/EGS pripravila program, ki zajema obdobje 2017–2020, in sicer v obliki delov odloka o živini, namenjeni komercialni uporabi, živinskem gnoju, siliranju itd. št. 865 z dne 23. junija 2017, kakor je bil spremenjen, konsolidiranega zakona o uporabi gnojil v kmetijstvu in o rastlinski odeji 388 št. 433 z dne 3. maja 2017, kakor je bil spremenjen, ter odloka o uporabi gnojil v kmetijstvu med programskim obdobjem 2017/2018 št. 963 z dne 12. julija 2017. Poleg navedenih ukrepov Danska v letih 2017 in 2018 izvaja ciljno shemo za naknadne posevke ter ciljno uredbo od leta 2019 v skladu z zakonom o uporabi gnojil v kmetijstvu in o rastlinski odeji. Poleg tega danska zakonodaja v skladu z zakonom o živinoreji in uporabi gnojil ter z odlokom o živini, namenjeni komercialni uporabi, živinskem gnoju, siliranju itd. vključuje splošno uredbo o fosforju.
(5)

V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje pri izvajanju tega sklepa in zato ne prispeva k financiranju te misije –
(4)

Zadnji nadzor Unije v Združenih državah Amerike za oceno obstoječega nadzornega sistema proizvodnje školjk, namenjenih za izvoz v Unijo, je bil opravljen leta 2015. Navedeni nadzor, skupaj z zagotovili, ki so jih predložili pristojni organi Združenih držav Amerike, navaja, da pogoji za proizvodnjo školjk, ki veljajo v zveznih državah Massachusetts in Washington, zagotavljajo jamstva, ki so enakovredna tistim, ki so določena v ustrezni zakonodaji Unije. Na podlagi tega bi bilo treba dovoliti uvoz školjk, iglokožcev, plaščarjev in morskih polžev iz zveznih držav Massachusetts in Washington v Združenih državah Amerike. Komisija bo v veterinarskem zdravstvenem spričevalu določila posebne pogoje za izvoz navedenih proizvodov.
(3)

Sistem Traces, uveden z Odločbo Komisije 2004/292/ES (2) v skladu z Direktivo Sveta 90/425/EGS (3), je spletno orodje Komisije za potrjevanje sanitarnih in fitosanitarnih zahtev glede trgovine z živalmi, semenom in zarodki, živili, krmo in rastlinami znotraj Unije ter za uvoz živali, semena in zarodkov, živil, krme in rastlin v Unijo. Omogoča elektronsko izvedbo celotnega postopka potrjevanja in olajšuje izmenjavo informacij med zadevnimi trgovinskimi partnerji in nadzornimi organi.
(a)

zagotavljati dejaven in učinkovit prispevek Unije k ukrepom in pobudam, ki vodijo do končne rešitve izraelsko-palestinskega spora na podlagi rešitve soobstoja dveh držav in v skladu s parametri Unije in ustreznimi RVSZN, vključno z RVSZN 2334 (2016), ter v zvezi s tem pripraviti predloge za ukrepanje Unije;
(2)

člen 27(1) se nadomesti z naslednjim: „1. Vsa sredstva in gospodarski viri, ki neposredno ali posredno pripadajo, so v lasti ali jih posedujejo ali nadzirajo naslednje osebe in subjekti, se zamrznejo: (a) osebe in subjekti s seznama v Prilogi I, za katere je Odbor za sankcije ali Varnostni svet ZN ugotovil, da sodelujejo v programih DLRK, povezanih z jedrskim orožjem, balističnimi izstrelki ali drugim orožjem za množično uničevanje, ali te – tudi z nezakonitimi sredstvi – podpirajo, ali osebe ali subjekti s seznama v Prilogi I, ki delujejo v njihovem imenu ali po njihovih navodilih, tudi z nezakonitimi sredstvi, ali subjekti v njihovi lasti ali pod njihovim nadzorom; (b) osebe in subjekti, ki niso zajeti v Prilogi I, kot so navedeni v Prilogi II, in ki: (i) so odgovorni za programe DLRK – tudi zaradi podpore ali spodbujanja – povezane z jedrskim orožjem, balističnimi izstrelki ali drugim orožjem za množično uničevanje, ali osebe ali subjekti, ki delujejo v njihovem imenu ali po njihovih navodilih, ali subjekti v njihovi lasti ali pod njihovim nadzorom, tudi z nezakonitimi sredstvi; (ii) zagotavljajo finančne storitve ali prenos kakršnega koli finančnega ali drugega premoženja ali virov, ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje, na ozemlje držav članic, prek ali z njega ali v katerega so vključeni državljani držav članic ali subjekti, ustanovljeni v skladu z zakonodajo držav članic, ali osebe ali finančne institucije na njihovem ozemlju, ali osebe ali subjekti, ki delujejo v njihovem imenu ali po njihovih navodilih, ali subjekti v njihovi lasti ali pod njihovim nadzorom; (iii) se – tudi z zagotavljanjem finančnih storitev – ukvarjajo z dobavo v DLRK ali iz nje orožja in sorodnega materiala vseh vrst ali dobave v DLRK predmetov, materialov, opreme, blaga in tehnologije, ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje; (c) osebe in subjekti, ki niso zajeti v Prilogi I ali Prilogi II in delujejo v imenu ali po navodilih osebe ali subjekta s seznama v Prilogi I ali Prilogi II, ali osebe, ki pomagajo pri izogibanju sankcijam ali kršijo določbe RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ali 2397 (2017) ali tega sklepa, s seznama v Prilogi III k tem sklepu; (d) subjekti vlade DLRK ali Delavske stranke Koreje ali osebe ali subjekti, ki delujejo v njihovem imenu ali po njihovih navodilih, ali subjekti, ki so v njihovi lasti ali pod njihovim nadzorom, ter za katere Svet ugotovi, da so povezani s programi DLRK v zvezi z jedrskim orožjem ali balističnimi izstrelki ali z drugimi dejavnostmi, prepovedanimi z RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ali 2397 (2017), ki niso zajeti v Prilogi I, II ali III, s seznama v Prilogi V k temu sklepu.“;
(4)

Predlagani akcijski načrt, ki ga je Bangladeš predložil januarja 2018, je še vedno nepopoln in ni jamstev za njegovo učinkovito uporabo in izvrševanje. Prejete informacije dejansko ne kažejo, da je proizvodnja betelovih listov v skladu z Uredbo Evropskega parlamenta in Sveta (ES) št. 852/2004 (6) in da lahko država zagotovi zanesljive rezultate analiz akreditiranih laboratorijev. Organi Bangladeša so opozorili tudi na uporabo kemičnega dekontaminatorja za dekontaminacijo betelovih listov, brez kakršnih koli dokazov glede varnosti in toksičnosti uporabljenega proizvoda. Poleg tega kljub temu, da je Bangladeš na izvoz betelovih listov sprejel in še naprej uporabljal lastno prepoved izvoza betelovih listov od maja 2013, je bilo od njenega sprejetja prek sistema RASFF še vedno sporočenih 29 primerov. Zato ni mogoče sklepati, da jamstva, ki jih je zagotovil Bangladeš, zadoščajo za odpravo resnih tveganj za zdravje ljudi. Nujne ukrepe iz Izvedbenega sklepa 2014/88/EU bi bilo zato treba še naprej ohraniti.
23.

Ime: 1: Ahmad 2: Oumar 3: al-Dabbashi 4: N/A Naziv: N/A Opis: poveljnik milice Anas al Dabaši, vodja mednarodne mreže nedovoljene trgovine Datum rojstva: okoli (30 let) Kraj rojstva: (morda Sabrata, soseska Talil) Verjeten vzdevek: N/A Manj verjetni vzdevki: a) Al-Dabachi b) Al Ammu c) The Uncle d) Al-Ahwal Državljanstvo: libijsko Št. potnega lista: N/A Nacionalna matična številka: N/A Naslov: a) Garabuli, Libija b) Zavija, Libija Datum uvrstitve na seznam: 7. junij 2018Druge informacije: Uvrščen na seznam v skladu z odstavkoma 15 in 17 resolucije 1970 (prepoved potovanja, zamrznitev sredstev). Uvrščen na seznam v skladu z odstavkom 22(a) resolucije 1970 (2011); odstavkom 4(a) resolucije 2174 (2014); odstavkom 11(a) resolucije 2013 (2015). Dodatne informacije Ahmad al-Dabbashi je poveljnik milice Anas al Dabaši, ki je v preteklosti delovala na obalnem območju med Sabrato in Melito. Je pomemben vodja v nezakonitih dejavnostih, povezanih s trgovino z migranti. Člani klana in milice al Dabaši tudi vzdržujejo stike s terorističnimi in nasilnimi ekstremističnimi skupinami. Al-Dabbashi je trenutno dejaven v okolici Zavije, potem ko so oktobra 2017 na obalnem območju izbruhnili nasilni spopadi z drugimi milicami in rivalskimi tihotapskimi organizacijami, v katerih je umrlo več kot 30 ljudi, tudi civilistov. Potem ko je bil izgnan, je Ahmad al-Dabbashi 4. decembra 2017 javno napovedal, da se bo vrnil v Sabrato z orožjem in silo. Obstatajo številni dokazi o neposredni vpletenosti milice al Dabaši v nezakonito trgovino z migranti in njihovo tihotapljenje, kakor tudi dokazi o tem, da njegova milica nadzoruje območja odhoda migrantov, centre za pridržanje, zatočišča in ladje. Glede na informacije je mogoče sklepati, da je al Dabbashi migrante (tudi mladoletne) izpostavljal okrutnim in včasih smrtonosnim razmeram na kopnem in morju. Po nasilnih spopadih med njegovo in drugimi milicami v Sabrati so našli na tisoče migrantov (stanje številnih je bilo zelo resno), od katerih so jih večino zadrževali v centrih Brigade mučenikov Anas al Dabaši in milice al Ghul. Klan al-Dabbashi in z njim povezana milica Anas al Dabaši imajo dolgoletne vezi z Islamsko državo Iraka in Levanta (ISIL) in njenimi zavezniki. V njihovih vrstah je bilo več pripadnikov ISIL-a, med drugim Abdallah al-Dabbashi, ki je „kalif“ ISIL-a v Sabrati. Al-Dabbashi naj bi sodeloval tudi pri organiziranju umora Samija Khalife al-Gharablija, ki ga je občinski svet Sabrate julija 2017 imenoval, da bi se zoperstavil tihotapljenju migrantov. Njegove dejavnosti v veliki meri prispevajo k naraščajočemu nasilju in vedno manjši varnosti v zahodni Libiji ter ogrožajo mir in stabilnost v Libiji in sosednjih državah.